Mä tiedän...
Mä tiedän kallion, min päällä seisten
 Jo kaukaa nään mä Kaanaan kotimaan,
 Ja josta valo näyttää hohteellaan
 Tien halki erämaiden ohdakkeisten.

 Mä tiedän lähteen, jonka vettä juoden
 Taas voimat virkoo tiellä nääntyvän,
 Ja kohti kotoaan niin kulkee hän
 Katseensa määrään rohkeasti luoden.

 Mä tiedän lipun, jonka alla käyden
 Voitosta voittoon kulkee sotilas,
 Kun siihen katson, olen urhokas
 Ja viimein voiton saan mä täyden, täyden.

 Ja Jeesus Kristus, hän on kallioni,
 Ja lähde raitis sana Jumalan
 Ja lippuni on risti Golgatan.
 Näin totta turvattu on kohtaloni!